మహేశ్ కథానాయకుడిగా ఎ.ఆర్. మురుగదాస్ రూపొందిస్తోన్న ‘స్పైడర్’ సినిమా ఓ పాట మినహా పూర్తయిన విషయం తెలిసిందే. ఠాగూర్ మధు సమర్పణలో ఎన్.వి.ఆర్. సినిమా ఎల్ఎల్పి, రిలయన్స్ ఎంటర్టైన్మెంట్ పతాకాలపై ఎన్వీ ప్రసాద్ ఈ చిత్రాన్ని నిర్మిస్తున్నారు. మిగిలి ఉన్న పాటను ఆగస్ట్ 1 నుంచి యూరప్లో మహేశ్, రకుల్ప్రీత్పై చిత్రీకరించనున్నామనీ, దీనితో షూటింగ్ మొత్త పూర్తయినట్లేననీ ప్రసాద్ తెలిపారు. ఠాగూర్ మధు మాట్లాడుతూ ‘‘ప్రస్తుతం మిక్సింగ్, గ్రాఫిక్స్ తదితర నిర్మాణానంతర పనులు నిర్విరామంగా జరుగుతున్నాయి. విజయదశమి కానుకగా చిత్రాన్ని విడుదల చేయడానికి సన్నాహాలు చేస్తున్నాం’’ అని చెప్పారు. యాక్షన్ థ్రిల్లర్గా తయారవుతున్న ఈ చిత్రంలో మహేశ్ ఇంటలిజెన్స్ ఆఫీసర్గా కనిపించనున్నారు. ‘బాహుబలి’ తర్వాత తెలుగులో అత్యంత వ్యయంతో రూపొందుతోన్న చిత్రంగా చెప్పుకుంటోన్న ఈ సినిమాకు సంబంధించి ఇటీవల తమిళ వెర్షన్ హక్కులను ‘2.0’ ఫేమ్ లైకా ప్రొడక్షన్స్ భారీ మొత్తం వెచ్చించి చేజిక్కించుకోవడం టాక్ ఆఫ్ ది ఇండస్ట్రీగా మారింది. ఎస్.జె. సూర్య ప్రతినాయకుడిగా నటిస్తోన్న ఈ చిత్రానికి సంగీతం: హారిస్ జయరాజ్, ఛాయాగ్రహణం: సంతోష్ శివన్, కూర్పు: ఎ. శ్రీకరప్రసాద్, ఫైట్స్: పీటర్ హెయిన్, కథ, స్ర్కీన్ప్లే, దర్శకత్వం: ఎ.ఆర్. మురుగదాస్.
mahesh kathaanaayakudigaa e.ar. murugadas roopondistoonna ‘spider’ sinima oo paata minaha puurtayina vishayam telisinde. tagur madhu samarpanalo en.vi.ar. sinima ellp, relions entertinement pataakaalapai envee prasad ee chitraanni nirmistunnaaru. migili unna paatanu august 1 nunchi euraplo mahesh, rakulpreetpai chitrikarinchanunnamana, deenitho shooting motta puurtayinatleenanii prasad telipaaru. tagur madhu maatlaadutuu ‘‘prastutam mixing, grafics taditara nirmaanaanantara panulu nirviraamamgaa jarugutunnaayi. vijayadasami kaanukagaa chitraanni vidudala cheyadaaniki sannaahaalu chestunnam’’ ani cheppaaru. action thrillerga tayaaravutunna ee chitramlo mahesh intalizens affice kanipinchanunnaaru. ‘bahubali’ tarvaata telugulo atyanta vyayamtho roopondutoonna chitramgaa cheppukuntonna ee sinimaaku sambandhinchi iteevala tamila version hakkulanu ‘2.0’ fame laika productions bhari mottam vecchinchi chejikkinchukovadam tack af dhi industriigaa maarindi. es.je. suurya pratinaayakudigaa natistonna ee chitraaniki sangeetam: haris jayaraj, chayagrahanam: santosh shivan, kuurpu: e. srikaraprasad, fites: peater heyin, katha, srcheenple, darsakatvam: e.ar. murugadas.